হোলির দিন দিনহাটায় চলল গুলি, মৃত ১

কোচবিহার: হোলির দিন দিনহাটার (Dinhata) মদের আসরে চলল গুলি (Dinhata Shoot out)। দিনহাটার পেটলা এলাকায় মদের আসরের বচসারা জেরে চলল গুলি। গুলিবিদ্ধ হয়ে মৃত্যু হল একজনের। মৃত ব্যক্তির নাম তপন বর্মন। পুলিশ সূত্রে জানা গিয়েছে, দিনহাটা পেটলা এলাকার বাসিন্দা তপন হোলি উপলক্ষে এলাকারই দুজনের সঙ্গে বসে মদ্যপান করছিলেন। আর সেখানেই তাদের মধ্যে বচসা বাঁধে l তারপরেই তপনকে লক্ষ্য করে গুলি চালায় বাকি দুইজন। ঘটনার পরেই তপন বর্মনকে দ্রুত অধীনহাটা মহকুমা হাসপাতালে নিয়ে যাও হয়।তাঁর অবস্থার অবনতি হলে তাঁকে কোচবিহার এমজেএন মেডিক্যাল কলেজ ও হাসপাতালে রেফার করা হয়। সেখানকার কর্তব্যরত চিকিৎসক তাকে মৃত বলে ঘোষণা করে। ইতিমধ্যেই ঘটনায় পুলিশ একজনকে আটক করেছে। ঘটনার তদন্তে নেমেছে পুলিশ। পুরনো শত্রুতা না অন্য কারণ তা জানতে চায় পুলিশ। কী নিয়ে বচসা তাও জানতে অভিযুক্তকে জেরা করতে চায় পুলিশ।